2.

A II. cím I. szakaszában a) a 2. rovathoz tartozó magyarázat helyébe a következő lép: „2. rovat: Exportőr E rovat kitöltéséről a szerződő felek szabadon döntenek Meg kell adni az érintett személy vagy társaság teljes nevét és címét. A szerződő felek kiegészíthetik a magyarázatot azzal a követelménnyel, hogy az illetékes hatóságok által adózási, statisztikai vagy más célból kiadott azonosító számot is fel kell tüntetni. Gyűjtőszállítmányok esetében a szerződő felek előírhatják e rovatban a »többféle« bejegyzés feltüntetését, és az exportőrök jegyzékének a nyilatkozathoz való csatolását. Árutovábbítás esetén e rovat kitöltéséről a szerződő felek szabadon döntenek.” b) a 14. rovathoz tartozó magyarázat helyébe a következő lép: „14. rovat: Nyilatkozattevő/képviselő E rovat kitöltéséről a szerződő felek szabadon döntenek. Meg kell adni az érintett személy vagy társaság teljes nevét és címét a hatályban lévő rendelkezéseknek megfelelően. Amennyiben a nyilatkozattevő egyben exportőr is, az »exportőr« szót kell beírni. A szerződő felek kiegészíthetik a magyarázatot azzal a követelménnyel, hogy az illetékes hatóságok által adózási, statisztikai vagy más célból kiadott azonosító számot is fel kell tüntetni.” c) a 15. rovathoz tartozó magyarázat helyébe a következő lép: „15. rovat: Feladó/kiviteli ország Kiviteli alakiságok esetén e rovat kitöltéséről a szerződő felek szabadon döntenek, de árutovábbítási eljárás alkalmazása során kitöltése kötelező. Meg kell adni azt az országot, ahonnan az árukat exportálják. A 15a. rovatban meg kell adni az érintett ország kódját. A 15b. rovat kitöltéséről a szerződő felek szabadon döntenek (a régió, ahonnan az árukat exportálják). A 15b. rovatot árutovábbítás esetén nem lehet használni.” d) a 17. rovathoz tartozó magyarázat helyébe a következő lép: „17. rovat: Rendeltetési ország Az érintett ország nevét kell megadni. A 17a. rovatban meg kell adni az érintett ország kódját. A 17b. rovatot a kereskedelem e szakaszában nem szabad kitölteni. A 17b. rovatot árutovábbítás esetén nem lehet használni.” e) a 25. rovathoz tartozó magyarázat helyébe a következő lép: „25. rovat: Fuvarozási mód a határon A III. mellékletben megállapított kódok segítségével meg kell adni a tényleges szállítóeszköznek megfelelő tervezett szállítási módot, amely segítségével az áru elhagyja az exportáló szerződő fél területét. Árutovábbítás esetén e rovat kitöltéséről a szerződő felek döntenek.” f) a 29. rovathoz tartozó magyarázat helyébe a következő lép: „29. rovat: Kiléptető hivatal E rovat kitöltéséről a szerződő felek döntenek (fel kell tüntetni annak a vámhivatalnak a nevét, amelyen keresztül az áru várhatóan elhagyja az érintett szerződő fél területét).” g) az 50. rovathoz tartozó magyarázat helyébe a következő lép: „50. rovat: Főkötelezett képviselője, hely, dátum és aláírás Meg kell adni a főkötelezett (személy vagy társaság) teljes nevét, pontos címét és az illetékes hatóságok által kiadott esetleges azonosító számát. Adott esetben meg kell adni a főkötelezett nevében aláíró meghatalmazott képviselő (személy vagy vállalat) teljes nevét. A számítógépes rendszerek alkalmazására elfogadandó különös rendelkezésekre is figyelemmel, azon a példányon, amelyet az indító vámhivatal megőriz fel kell tüntetni az érintett személy sajátkezű aláírását. Amennyiben az érintett személy jogi személy, az aláíró személynek aláírása után meg kell adnia teljes nevét és azt, hogy milyen minőségben ír alá. Exporteljárások esetén a nyilatkozattevő vagy képviselője megadhatja egy, a kiléptető hivatal körzetében élő olyan személy nevét és címét, akinek a fent említett hivatal által hitelesített nyilatkozat harmadik példánya odaadható.” h) az 51. rovathoz tartozó magyarázat helyébe a következő lép: „51. rovat: Tervezett átléptető vámhivatalok (és országok) Meg kell adni a tervezett beléptetést végző vámhivatalt minden olyan szerződő fél esetében, amely területét érinteni fogják a szállítás során, vagy ha a szállítás során egy másik, a szerződő felek területén kívüli területet is érinteni fognak, akkor azon kiléptető vámhivatalt, amelyen keresztül a szállítóeszköz elhagyja területeit. Az átléptető vámhivatalokat az árutovábbítási tevékenység tekintetében illetékes vámhivatalok jegyzékében sorolják fel. Az érintett ország nevét kell megadni.”